Шогун Давлатбекова

Шогун Давлатбекова (таваллуд: 23 июли 1989, деҳаи Миденшор, ноҳияи Рӯшон, ВМКБ) — ҳунарпешаи театр ва синамои Тоҷикистон. Ҳунарпешаи Театри давлатии ҷавонони Тоҷикистон ба номи Маҳмудҷон Воҳидов ва барандаи ҷоизаи «Беҳтарин нақши занона» дар фестивали «Парасту-2019».

 Зиндагинома 
Шогун Давлатбекова 23 июли соли 1989 дар деҳаи Миденшори ноҳияи Рӯшон ба дунё омадааст. Дар замони мактабхонӣ дар чорабиниҳои фарҳангии деҳа ва мактаб фаъол буд. Пас аз хатми мактаби миёна ба Донишкадаи давлатии фарҳанг ва санъати Тоҷикистон ба номи Мирзо Турсунзода дохил шуда, онро соли 2015 дар бахши ҳунарпешаи драма ва кино (дарси устод Р. Тағоймурод) хатм намуд.

 Фаъолияти ҳунарӣ 
Пас аз хатми донишкада фаъолияти кории худро дар Театри давлатии ҷавонони Тоҷикистон ба номи Маҳмудҷон Воҳидов оғоз кард. Дар давоми зиёда аз даҳ соли фаъолият дар саҳнаи ин театр, ӯ дар намоишномаҳои зиёде нақшҳои асосӣ ва ёрирасонро офаридааст.

 Театр 
Намоишномаҳои муҳим, ки дар онҳо нақш офаридааст:
 «Вақте ки кӯҳҳо суқут мекунанд» (коргардон Нозим Меликов) — нақши Элес;
 «Иштибоҳ»;
 «Афсунгар»;
 «Дирафши коваёнӣ»;
 «Зани оҳанин»;
 «Тарма»;
 «Тӯҳфа аз муҳоҷират»;
 «Муаллими ишқ».

Шогун Давлатбекова бо намоишномаҳои «Иштибоҳ» ва «Дирафши коваёнӣ» дар чандин фестивалҳои байналмилалӣ ширкат варзидааст.

 Синамо 
Соли 2022 ӯ дар силсилафилми «Хона» (коргардон Фарҳод Ғаффорпур) нақши зани яке аз бародаронро иҷро кард. Ин филм дар бораи мушкилоти тақсими мерос дар оилаҳои тоҷик ҳикоят мекунад.

 Ҷоизаҳо 
 Соли 2019 дар Фестивали ҷумҳуриявии театрҳои касбии «Парасту-2019» барои офаридани нақши Элес дар намоишномаи «Вақте ки кӯҳҳо суқут мекунанд» сазовори ҷоизаи «Беҳтарин нақши занона» гардид.

 Ҳаёти шахсӣ 
Оиладор ва соҳиби як фарзанд бо номи Ширин мебошад. Ҳамсари ӯ Қурбон Шоҳхалилов низ дар соҳаи театр фаъолият мекунад.

 Эзоҳ 

Гурӯҳ:Ҳунарпешагони Тоҷикистон
Гурӯҳ:Зодагони ноҳияи Рӯшон
Гурӯҳ:Зодагони соли 1989
Гурӯҳ:Ҳунарпешагони театр